9. számú

JEGYZŐKÖNYV

Készült:	Balatonvilágos Község Önkormányzata Képviselő-testületének
		2026. július 21-én a községháza tanácstermében 8:30 órakor megtartott 
 		soron kívüli, nyílt testületi üléséről

Jelen vannak: 		Takács Károly			polgármester
Tretykó István			alpolgármester
Bartek Róbert			képviselő
			Kovács-Krutzler Adrienn	képviselő
			Kovács Péter 			képviselő
Kovács Tamás			képviselő

			Dr. Boda Zsuzsanna 		jegyző
			Némethné dr. Jenei Éva 	aljegyző
Kuti Henriett Margit 		jegyzői referens
Závodni Lászlóné 		gazdasági vezető
Borsos Gergely 		GÜB kültag

			Juhász-Varga Viktória 	jegyzőkönyvvezető

Távol maradt:
			Bukovszki András 			képviselő

Takács Károly	polgármester: Köszönti a megjelenteket a 2026. július 21-ei, soron kívüli, nyílt testületi ülésen. Megállapítja, hogy a képviselő-testület határozatképes, a megválasztott 7 fő képviselőből 6 fő jelen van. Bukovszki András képviselő úr jelezte távol maradását. Kéri, aki a napirend elfogadásával egyetért, kézfelemeléssel jelezze.
[bookmark: _Hlk234317415]
A szavazásban 6 fő vett részt.
A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
[bookmark: _Hlk234317904]156/2026. (VII. 21.) határozata
a soron kívüli, nyilvános ülésen tárgyalásra elfogadott napirendi pontokról

Balatonvilágos Község Önkormányzata Képviselő-testülete a 2026. július 21-ei soron kívüli, nyilvános képviselő-testületi ülésen az alábbi napirendi pontokat tárgyalja:

1./ Balatonvilágosi Szivárvány Óvoda igazgatójának kérelme
2./ Az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálása
[bookmark: _Hlk235092073]3./ A Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálása
4./ Kultúrház használat iránti kérelem
5./ Területhasználati kérelem a Balatonvilágos 295/1 hrsz.-ú önkormányzati ingatlanra Sörfesztivál rendezvény céljából
6./ A Balaton Társasház villamosenergia ellátásának szabályossá tételi munkálataihoz szükséges előirányzat biztosítása

A képviselő-testület felkéri a polgármestert a napirend előterjesztésére.

Felelős: Takács Károly polgármester
Határidő: azonnal


[bookmark: _Hlk228955639][bookmark: _Hlk231457502]1./ Balatonvilágosi Szivárvány Óvoda igazgatójának kérelme
Előterjesztő: Takács Károly polgármester 
Előterjesztés a jegyzőkönyv melléklete.

[bookmark: _Hlk228884783]Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. 

Kovács Péter képviselő: Megkérdezi, hogy nem lehetne valamilyen áthidaló megoldást találni rá? 

Takács Károly polgármester: A költségvetés elég szűk. Ezt mérlegelni kellett, mikor felvették a dolgozót a gyeses óvónő helyére.

Dr. Boda Zsuzsanna jegyző: Véleménye szerint nem indokolja semmi. Határozott időre szól a szerződése az óvónőnek. 

[bookmark: _Hlk236057277]Kuti Henriett Margit jegyzői referens: Véleménye szerint munkaszervezési problémákat vet fel, ha indokolt lenne hét fő a hat helyett. 

Kovács Péter képviselő: Amennyiben a kolléganő januárban lép újra munkába a felhalmozott szabadsága után, akkor szeptembertől egy fő hiányozni fog. 

Dr. Boda Zsuzsanna jegyző: A jogviszonya a szabadság alatt is fennáll. 

Závodni Lászlóné gazdasági vezető: Elmondja, hogy ezt más esetekben is meg kell oldani, mint például tartós betegség esetén. Két, három hónapra nem fognak tudni senkit felvenni. Erre szolgál az átfedési idő, amikor a két óvónőnek együtt kellene lenni bizonyos pedagógiai programok megtartásánál, de csak egy van, akkor az az egy óvónő viszi a csoportot és arra ő külön bért kap. 

Kovács Péter képviselő: Megkérdezi, hogy ez így megoldható?

Kuti Henriett Margit jegyzői referens: Igen. Előfordult már, hogy négy fővel működött az óvoda. Van arra jogszabályi lehetőség, hogy a délutáni időszakban a dajka van felügyeletben a gyerekekkel, csak azzal a kikötéssel, hogy akkor nem lehet programokat tartani, a fejlesztésben nem vehet részt. Hivatalosan, szabályosan akár három óvónővel is mehetne, de nyilván csak ideiglenesen. 

Takács Károly polgármester: Javasolja a képviselő-testületnek, hogy ne támogassa a Balatonvilágosi Szivárvány Óvoda igazgatójának kérelmét, ne biztosítson további egy fő alkalmazott számára álláshelyet az intézmény költségvetésében önkormányzati forrás terhére. Kéri, aki a javaslattal egyetért, kézfelemeléssel jelezze.

A szavazásban 6 fő vett részt.
A képviselő-testület 5 igen szavazattal, 0 nem szavazattal és 1 tartózkodással az alábbi határozatot hozza:

Balatonvilágos Község Önkormányzata Képviselő-testületének
157/2026. (VII. 21.) határozata
a Balatonvilágosi Szivárvány Óvoda igazgatójának kérelméről

Balatonvilágos Község Önkormányzat Képviselő-testülete megtárgyalta „Balatonvilágosi Szivárvány Óvoda igazgatójának kérelme” tárgyú előterjesztést és az alábbi határozatot hozza:

Balatonvilágos Község Önkormányzata Képviselő-testülete nem támogatja a Balatonvilágosi Szivárvány Óvoda igazgatójának kérelmét, nem biztosít további egy fő alkalmazott számára álláshelyet az intézmény költségvetésében önkormányzati forrás terhére.

A képviselő-testület felkéri a polgármestert az igazgató tájékoztatására.

Felelős: Takács Károly polgármester
Határidő: értelem szerint


2./ Az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálása
Előterjesztő: Takács Károly polgármester 
Előterjesztés a jegyzőkönyv melléklete.

Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. 

Tretykó István alpolgármester: Évek óta a Márió Cargo Bt. végzi a gyermekszállítást. Az önkormányzat meg van elégedve vele. 

Takács Károly polgármester: Nincs több hozzászólás, így kéri a képviselő-testületet, hogy az egyes határozati javaslatról szavazzanak. Javasolja a képviselő-testületnek a Márió Cargo Kereskedelmi és Szolgáltató Bt., mint legkedvezőbb ajánlatot adó ajánlatának elfogadását a 2026/2027-es oktatási/nevelési évre vonatkozóan a Balatonvilágosi Mészöly Géza Általános Iskolába, valamint a Balatonvilágosi Szivárvány Óvodába járó gyermekek Enying – Balatonbozsok – Alsótekeres – „TSz” - Balatonvilágos útvonalon történő szállítására, 2026. szeptember 1. napjától 
2027. június 18. napjáig terjedő szorgalmi időszakra, 85.000,- Ft+ 22.950,- Ft áfa, 
összesen bruttó 107.950,- Ft/nap összegért. A döntés végrehajtásához szükséges előirányzatot a GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción biztosítsa. Egyidejűleg javasolja, hogy a képviselő-testület fogadja el a Vállalkozási szerződésben foglaltakat, annak aláírására hatalmazza fel a GEVSZ intézményvezetőt. Kéri, aki a javaslattal egyetért, kézfelemeléssel jelezze.



A szavazásban 6 fő vett részt.
A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
158/2026. (VII. 21.) határozata
az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálásáról

Balatonvilágos Község Önkormányzata Képviselő-testülete megtárgyalta „Az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálása” tárgyú előterjesztést, és az alábbi határozatot hozza:

A képviselő-testület a Márió Cargo Kereskedelmi és Szolgáltató Bt. (8130 Enying, Tamási Áron utca 2.), mint legkedvezőbb ajánlatot adó ajánlatát fogadja el a 2026/2027-es oktatási/nevelési évre vonatkozóan a Balatonvilágosi Mészöly Géza Általános Iskolába, valamint a Balatonvilágosi Szivárvány Óvodába járó gyermekek Enying – Balatonbozsok – Alsótekeres – „TSz” - Balatonvilágos útvonalon történő szállítására, 2026. szeptember 1. napjától 
2027. június 18. napjáig terjedő szorgalmi időszakra, 85.000,- Ft+ 22.950,- Ft áfa, 
összesen bruttó 107.950,- Ft/nap összegért. 
A döntés végrehajtásához szükséges előirányzatot a GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción biztosítja. 

A képviselő-testület egyidejűleg elfogadja a Vállalkozási szerződésben foglaltakat, annak aláírására felhatalmazza a GEVSZ intézményvezetőt. 

Felelős: Kovács Tamás GEVSZ intézményvezető
Határidő: 2026. augusztus 5.


Tretykó István alpolgármester: Szeretne még annyit hozzáfűzni a napirendhez, hogy az Aligai Fürdőegyesület gyűlésén felvetődött, hogy például az iskoláztatásnak és ahhoz a szállításnak vannak költségei és valaki megjegyezte, hogy ez nem kerül pénzébe az önkormányzatnak. Erre reagálva válaszolt az illetőnek, hogy összeszámolva ez körülbelül 20-21 millió forintos költséget jelent az önkormányzatnak éves szinten. Mivel nyilvános fórum volt, szükségesnek tartotta a félreinformálás helyreigazítását. 

Takács Károly polgármester: Javasolja a képviselő-testületnek az oktatási-, nevelési intézményekbe a Márió Cargo Bt. által üzemeltetett busszal bejáró gyermekek felügyeletével, a kísérői feladatok ellátásával Nagy Katalint megbízását 2026. szeptember 1. napjától 2027. június 18. napjáig terjedő szorgalmi időszakra, nettó 90.000 Ft/hó megbízási díjért. A döntés végrehajtásához szükséges többlet előirányzat igényt a GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción rendelkezésre álló előirányzathoz az intézmény belső átcsoportosítással biztosítsa. Javasolja egyidejűleg, hogy a képviselő-testület hagyja jóvá a megbízási szerződésben foglaltakat és annak aláírására hatalmazza fel a GEVSZ intézményvezetőt. Kéri, aki a javaslattal egyetért, kézfelemeléssel jelezze.

A szavazásban 6 fő vett részt.
A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
159/2026. (VII. 21.) határozata
az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálásáról

Balatonvilágos Község Önkormányzata Képviselő-testülete megtárgyalta „Az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálása” tárgyú előterjesztést, és az alábbi határozatot hozza:

A képviselő-testület az oktatási-, nevelési intézményekbe a Márió Cargo Bt. által üzemeltetett busszal bejáró gyermekek felügyeletével, a kísérői feladatok ellátásával Nagy Katalint bízza meg 2026. szeptember 1. napjától 2027. június 18. napjáig terjedő szorgalmi időszakra, nettó 90.000 Ft/hó megbízási díjért. A döntés végrehajtásához szükséges többlet előirányzat igényt a GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción rendelkezésre álló előirányzathoz az intézmény belső átcsoportosítással biztosítja. 

A képviselő-testület egyidejűleg jóváhagyja a megbízási szerződésben foglaltakat és annak aláírására felhatalmazza a GEVSZ intézményvezetőt.

Felelős: Kovács Tamás intézményvezető
Határidő: 2026. augusztus 5.


3./ A Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálása
Előterjesztő: Takács Károly polgármester 
Előterjesztés a jegyzőkönyv melléklete.

Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. 

Kuti Henriett Margit jegyzői referens: Egyszer már találkozott a képviselő-testület az üggyel, mikor a kérelmező a térkép szerint egy másik területet fedett le. Akkor azt a döntést hozta, hogy felszedeti a térkövezett részt. A kérelmező utána személyes megbeszélés során elmondta, hogy fagyizót szeretne létesíteni, ekkor abban maradtak, hogy egy módosított kérelmet nyújt be, mert más probléma is felmerült. A főépítésszel történt egyezetetés során kiderült, hogy a parkolást is meg kell oldania telken belül, viszont ahhoz, hogy bejusson a parkolóhoz, előtte egy nagyobb részt szükséges leburkolni, hogy megközelíthető lehessen. Ez kvázi így parkolóhely, ezért aszerint lett számítva a költsége, mely egy évre szól, így ezt évente meg kell majd kérnie. A bejáratnál lévő részt pedig egy gyalogos bejáróra szűkíti. Eszerint két határozati javaslat van, az egyik a gyalogos bejáróra, a másik a parkolóra. 

Takács Károly polgármester: Javasolja a képviselő-testületnek járuljon hozzá a Balatonvilágos, Lehel utca 2. szám alatti, 840 hrsz.-ú ingatlan tulajdonosa, Vigh Attila részére az ingatlan előtti Balatonvilágos, Lehel utca 747/39 hrsz.-ú önkormányzati tulajdonú kivett közterület 6337 m2 területéből összesen 4,5 m2 kiskapu bejáró előtti területrész térkővel történő leburkolásához az alábbi feltételekkel: 
a)	A közterületrész burkolását a saját költségére és kárveszélyére végezheti el. 
b)	Az úttest és annak tartozékai karbantartása, felújítása, építése, vagy bármely más az érintett helyrajzi számon elvégzendő önkormányzati munkálat során az önkormányzat által végrehajtott munkát tűrni köteles.
c)	Amennyiben a munkálatok végrehajtása során szükséges a burkolat elbontása, azt tűrni köteles, az elbontásért, sérülésért kárigénnyel nem élhetnek az önkormányzat felé. 
d)	Az esetlegesen tervezett munkálatot megelőző önkormányzati felszólításra 8 napon belül köteles saját költségén elbontani és elszállítani a burkolat anyagát. Amennyiben az erre kitűzött határidőt elmulasztják, az elbontásról az önkormányzat gondoskodik az ingatlan-tulajdonos költségére. Kéri, aki a javaslattal egyetért, kézfelemeléssel jelezze.

A szavazásban 6 fő vett részt.
A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
160/2026. (VII. 21.) határozata
[bookmark: _Hlk236129195]a Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálásáról

Balatonvilágos Község Önkormányzat Képviselő-testülete megtárgyalta „A Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálása” tárgyú előterjesztést, és az alábbi határozatot hozza:

A Képviselő-testület hozzájárul a Balatonvilágos, Lehel utca 2. szám alatti, 840 hrsz.-ú ingatlan tulajdonosa, Vigh Attila részére az ingatlan előtti Balatonvilágos, Lehel utca 747/39 hrsz.-ú önkormányzati tulajdonú kivett közterület 6337 m2 területéből összesen 4,5 m2 kiskapu bejáró előtti területrész térkővel történő leburkolásához. 

A Képviselő-testület a hozzájárulást az alábbi kikötésekkel, feltételekkel adja meg:
a) [bookmark: _Hlk236129561]A közterületrész burkolását a saját költségére és kárveszélyére végezheti el. 
b) Az úttest és annak tartozékai karbantartása, felújítása, építése, vagy bármely más az érintett helyrajzi számon elvégzendő önkormányzati munkálat során az önkormányzat által végrehajtott munkát tűrni köteles.
c) Amennyiben a munkálatok végrehajtása során szükséges a burkolat elbontása, azt tűrni köteles, az elbontásért, sérülésért kárigénnyel nem élhetnek az önkormányzat felé. 
d) Az esetlegesen tervezett munkálatot megelőző önkormányzati felszólításra 8 napon belül köteles saját költségén elbontani és elszállítani a burkolat anyagát. Amennyiben az erre kitűzött határidőt elmulasztják, az elbontásról az önkormányzat gondoskodik az ingatlan-tulajdonos költségére.

A Képviselő-testület felhatalmazza a polgármestert a döntést kérelmező részére történő megküldésére.

Felelős: Takács Károly polgármester
Határidő: 2026. augusztus 5. 


Takács Károly polgármester: Javasolja a képviselő-testületnek járuljon hozzá a Balatonvilágos, Lehel utca 2. szám alatti, 840 hrsz.-ú ingatlan tulajdonosa, Vigh Attila részére az ingatlan előtti Balatonvilágos, Lehel utca 747/39 hrsz.-ú önkormányzati tulajdonú kivett közterület 6337 m2 területéből a nagykapu (parkoló) előtti 27 m2 nagyságú közterületrész térkővel történő leburkolásához, a fagyizó működésének, fennállásának időtartamára, de legalább a közterület-használati engedéllyel lefedett időtartamra. Ennek hiányában az eredeti állapotot köteles visszaállítani. Javsolja egyben a Balatonvilágos 840 hrsz.-ú ingatlanon belül elhelyezkedő parkolóhoz kapcsolódó bejáró részre, mely a Balatonvilágos 747/39 hrsz.-ú közterületen helyezkedik el 30.000,- Ft/év x 3, mindösszesen bruttó 90.000,- Ft/év használati díj megállapítását. Javasolja továbbá, hogy a közterület használatot egy évre biztosítsa a képviselő-testület, azaz 2026. augusztus 1. napjától 2027. július 31. napjáig terjedő időszakra, azzal a feltétellel, hogy a 2027. augusztus 1. napjától szükséges használathoz a kérelmet legkésőbb 2027. június 1. napjáig köteles benyújtani. Ennek elmulasztása esetén Balatonvilágos Község Önkormányzat Képviselő-testületének a közterületek használatáról és rendjéről szóló 10/2016.(VI.28.) önkormányzati rendelet 1. melléklete 15. pontja szerint „Jogosulatlan közterület használat” esetén 300 %-os díjmérték kerül automatikusan megállapításra az engedéllyel le nem fedett időszakra.
Javasolja, hogy a képviselő-testület a közterület használatához azzal a feltétellel járuljon hozzá, hogy a kérelmező a használattal érintett területen található növényzetet –lombos növényzet, bokrok – nem károsíthatja, nem vághatja ki, illetve azok állapotát semmilyen módon nem változtathatja meg, továbbá az engedély nélküli térkövezés érintett részének felszedését követően e területen is gondoskodik a megfelelő növénytelepítésről, füvesítésről. Kéri, aki a javaslattal egyetért, kézfelemeléssel jelezze.

A szavazásban 6 fő vett részt.
A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
161/2026. (VII. 21.) határozata
a Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálásáról

Balatonvilágos Község Önkormányzat Képviselő-testülete megtárgyalta „A Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálása” tárgyú előterjesztést, és az alábbi határozatot hozza:

A Képviselő-testület hozzájárul a Balatonvilágos, Lehel utca 2. szám alatti, 840 hrsz.-ú ingatlan tulajdonosa, Vigh Attila részére az ingatlan előtti Balatonvilágos, Lehel utca 747/39 hrsz.-ú önkormányzati tulajdonú kivett közterület 6337 m2 területéből a nagykapu (parkoló) előtti 27 m2 nagyságú közterületrész térkővel történő leburkolásához, a fagyizó működésének, fennállásának időtartamára, de legalább a közterület-használati engedéllyel lefedett időtartamra. Ennek hiányában az eredeti állapotot köteles visszaállítani. 

[bookmark: _Hlk235168948]A közterületek használatáról és rendjéről szóló 10/2016. (VI. 28.) önkormányzati rendelet 
1. melléklet 3. pontja szerint „Egyes létesítményekhez szükséges gépjármű várakozóhely közterületen 30 000 Ft/év”
A Képviselő-testület a Balatonvilágos 840 hrsz.-ú ingatlanon belül elhelyezkedő parkolóhoz kapcsolódó bejáró részre mely a Balatonvilágos 747/39 hrsz.-ú közterületen helyezkedik el 30. 000,- Ft/év x 3, mindösszesen bruttó 90.000,- Ft/év használati díjat állapít meg. 

[bookmark: _Hlk235168791]A Képviselő-testület a közterület használatot egy évre biztosítja, azaz 2026. augusztus 1. napjától 2027. július 31. napjáig terjedő időszakra, azzal a feltétellel, hogy a 
2027. augusztus 1. napjától szükséges használathoz a kérelmet legkésőbb 2027. június 1. napjáig köteles benyújtani. Ennek elmulasztása esetén Balatonvilágos Község Önkormányzat Képviselő-testületének a közterületek használatáról és rendjéről szóló 10/2016.(VI.28.) önkormányzati rendelet 1. melléklete 15. pontja szerint „Jogosulatlan közterület használat” esetén 300 %-os díjmérték kerül automatikusan megállapításra az engedéllyel le nem fedett időszakra.

A képviselő-testület a közterület használatához azzal a feltétellel járul hozzá, hogy a kérelmező a használattal érintett területen található növényzetet –lombos növényzet, bokrok – nem károsíthatja, nem vághatja ki, illetve azok állapotát semmilyen módon nem változtathatja meg, továbbá az engedély nélküli térkövezés érintett részének felszedését követően e területen is gondoskodik a megfelelő növénytelepítésről, füvesítésről. 

A Képviselő-testület felhatalmazza a polgármestert a döntést kérelmező részére történő megküldésére.

Felelős: Takács Károly polgármester
Határidő: 2026. augusztus 5. 


4./ Kultúrház használat iránti kérelem
Előterjesztő: Takács Károly polgármester 
Előterjesztés a jegyzőkönyv melléklete.

Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. Nincs, így javasolja a képviselő-testületnek, hogy Ónodi Zsolt részére, körülbelül 40 fős családi rendezvény (születésnap) lebonyolításának helyszínéül biztosítsa a Kultúrházat 2027. január 22. 15:00 órától 20:00 óráig és 2027. január 23. 9:00 órától 2027. január 24. 3:00 óráig. A használat díja Balatonvilágos Község Önkormányzata Képviselő-testületének a 45/2025.(II.27.) határozata alapján bruttó 81.480,- Ft. 
Javasolja továbbá, hogy a használati díjat a használatot megelőzően legkésőbb 2027. január 12. napjáig fizesse meg kérelmező Balatonvilágos Község Önkormányzat Gazdasági Ellátó és Vagyongazdálkodó Szervezete 11748083-15804006 számú számlájára. 
Javasolja egyben, hogy a használat további feltételeként a használatot megelőzően az esetleges károkozásra 60.000,- Ft összegű óvadék megfizetését állapítsa meg a képviselő-testület, mely összeg Balatonvilágos Község Önkormányzat Gazdasági Ellátó és Vagyongazdálkodó Szervezete 11748083-15804006 számú számlájára fizetendő meg. Az óvadék visszafizetésének feltétele, hogy a Kultúrházban a használt időszakban károkozás nem történt. Kéri, aki a javaslattal egyetért, kézfelemeléssel jelezze. 



A szavazásban 6 fő vett részt.
A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
162/2026. (VII. 21.) határozata
kultúrház használat iránti kérelemről

Balatonvilágos Község Önkormányzata Képviselő-testülete megtárgyalta „Kultúrház használat iránti kérelem” tárgyú előterjesztést, és az alábbi határozatot hozza:

Balatonvilágos Község Önkormányzata Képviselő-testülete Ónodi Zsolt részére, 
körülbelül 40 fős családi rendezvény (születésnap) lebonyolításának helyszínéül biztosítja a Kultúrházat 2027. január 22. 15:00 órától 20:00 óráig és 2027. január 23. 9:00 órától 2027. január 24. 3:00 óráig.
A használat díja Balatonvilágos Község Önkormányzata Képviselő-testületének a 45/2025.(II.27.) határozata alapján: 
Alapdíj: 23 óra x br. 1.600,- Ft = 					          br. 36.800,- Ft
Eszközhasználat: 							          		0,- Ft
Hétvégi megbízási díj kultúrfelelős és takarító: 40.000,- Ft + 4.680,- Ft járulékok = 44.680,- Ft
Összesen: 	    br. 81.480,- Ft
Óvadék: 									   60.000,- Ft 

A használat díja összesen bruttó 81.480,- Ft a használatot megelőzően legkésőbb 
2027. január 12. napjáig fizetendő Balatonvilágos Község Önkormányzat Gazdasági Ellátó és Vagyongazdálkodó Szervezete 11748083-15804006 számú számlájára. 

A használat további feltétele, hogy az esetleges károkozásra a használatot megelőzően 60.000,- Ft összegű óvadék fizetendő Balatonvilágos Község Önkormányzat Gazdasági Ellátó és Vagyongazdálkodó Szervezete 11748083-15804006 számú számlájára. Az óvadék visszafizetésének feltétele, hogy a Kultúrházban a használt időszakban károkozás nem történt. 

A képviselő-testület felkéri a polgármestert a döntésről a kérelmező tájékoztatására, egyben utasítja a GEVSZ intézményvezetőjét a használatot követően a Kultúrház ellenőrzésére károkozás tekintetében.

Felelős: Takács Károly polgármester
	  Kovács Tamás GEVSZ intézményvezető
Határidő: 2026. augusztus 5./tájékoztatás
	    2027. január 25./ellenőrzés 


Némethné dr. Jenei Éva aljegyző: Megkérdezi, hogy egy évben körülbelül mennyi bevétele és kiadása van a kultúrháznak. 

[bookmark: _Hlk236131269]Závodni Lászlóné gazdasági vezető: A kiadások messzemenőleg több milliósak, és körülbelül négyszázezer forint, ami befolyik. 

[bookmark: _Hlk236131340]Némethné dr. Jenei Éva aljegyző: Milyen munkaerők vannak ott? 

Závodni Lászlóné gazdasági vezető: Egy közösségi munkatárs. 

Takács Károly polgármester: Valamint a könyvtár is a Kultúrotthonban működik. 

[bookmark: _Hlk236308896]Závodni Lászlóné gazdasági vezető: Ott egy négy órában foglalkoztatott munkatárs dolgozik megbízási szerződéssel, aki után az állami támogatást megkapja az önkormányzat. 

Némethné dr. Jenei Éva aljegyző: Mennyire van kihasználva a kultúrház?

Kovács Tamás képviselő: Hétköznapokon délelőttönként kéthetente van vásár. Délutánonként, este fele több program van, legalább 80 %-ban ki van használva ilyenkor. Általában sportegyesületek, civil szervezetek használják. 

Dr. Boda Zsuzsanna jegyző: Miért ilyen kevés akkor a bevétel.

[bookmark: _Hlk236298402]Kuti Henriett Margit jegyzői referens: Nekik térítésmentesen van biztosítva hétköznap. Hétvégén nekik is fizetni kell, de hétköznap nem. 

Takács Károly polgármester: Véleménye szerint, ha a különböző sportszervezeteknek, civileknek is fizetnie kellene a teremhasználatért, nem lenne közösségi élet.

Závodni Lászlóné gazdasági vezető: Szükséges, hogy működjön, mert az állami támogatásnak ez kikötése. A költsége körülbelül hárommillió forint.

Némethné dr. Jenei Éva aljegyző: Megkérdezi, hogy körülbelül mennyi a rezsiköltsége. 

Závodni Lászlóné gazdasági vezető: Nem nagy. A gázzal pedig óvatosan bánnak. Így a rezsiköltség pont nem kirívóan magas. 

Tretykó István alpolgármester: A közösségi munkatárs jelezte, hogy neki délelőttönként nincs sok dolga. Lenne szabad kapacitása, például elvállalná a takarítást. 

[bookmark: _Hlk236299332]Takács Károly polgármester: Elvégezte a postás tanfolyamot is.

Kuti Henriett Margit jegyzői referens: De van neki délután, meg este, meg hétvégén. Ő közösségi munkatárs. Vannak ötletek, de meg kell nézni, hogy a jogszabály mit mond, mert az állami támogatást közösségi kulturális feladatokra kapja az önkormányzat.

Némethné dr. Jenei Éva aljegyző: Megkérdezi, hogy akkor ő helyettesít a postán? 

[bookmark: _Hlk236298538]Tretykó István alpolgármester: Igen, a postán helyettesít.

Kuti Henriett Margit jegyzői referens: Nem akarja az önkormányzat összemosni a két szerződést, mert akkor nem látni, hogy melyik mibe kerül. Ez két külön szerződés neki. 

Tretykó István alpolgármester: Mégis összemosódik a kettő. Jelezte, hogy ő szívesen menne a postára is délelőtt, csak ne kellene akkor szabadságot kivennie, mint közösségi munkatárs. 

Kuti Henriett Margit jegyzői referens: Inkább a csúszóját veszi ki, de akkor rövidített nyitvatartás lesz, mikor helyettesít. 

Dr. Boda Zsuzsanna jegyző: Nem érti. Megkérdezi, ha ez egy szerződésben lenne, hogy a postai feladatot is ellátja a munkakörében?

Kuti Henriett Margit jegyzői referens: Nem, mert az egy megbízási szerződés. Azért, hogy látható legyen, hogy mennyibe kerül a posta. 

Némethné dr. Jenei Éva aljegyző: Nem lehet a munkaköri leírásba belevenni, hogy ő helyettesít a postán? 

Kovács Tamás képviselő: Hogy lehetne, ha a posta az önkormányzaté, a Kultúr pedig a GEVSZ-é. 

Némethné dr. Jenei Éva aljegyző: Azt, hogy szabadságot vesz ki, hogy a postán dolgozzon akkor sem érti. 

Kuti Henriett Margit jegyzői referens: Ha valaki két külön munkahelyen dolgozik, az így működik. 

[bookmark: _Hlk236299048]Tretykó István alpolgármester: Többször jelezte, hogy ez így neki nem jó, bár lehet, hogy nem adta írásba.

Kuti Henriett Margit jegyzői referens: Ő pont úgy tudta, hogy neki ez így megfelelő. Akkor le kell ülni átbeszélni vele a dolgokat. 

Tretykó István alpolgármester: Elvégezte a könyvtáros szakot is, azt is tudná csinálni. 

Závodni Lászlóné gazdasági vezető: Véleménye szerint a másik felet is meg kellene hallgatni. És ellent szeretne mondani, mert megkérdezték, mikor elvégezte a könyvtáros képzést, hogy végezné-e a könyvtáros tevékenységet, azt mondta, hogy köszöni, de nem szeretné. Tehát vannak ellentmondások. 

Kovács-Krutzler Adrienn képviselő: Szerinte erről beszélni kellene még. 

Takács Károly polgármester: Kéri, hogy térjenek át a következő napirendi pontra. 


5./ Területhasználati kérelem a Balatonvilágos 295/1 hrsz.-ú önkormányzati ingatlanra Sörfesztivál rendezvény céljából
Előterjesztő: Takács Károly polgármester 
Előterjesztés a jegyzőkönyv melléklete.

Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. 

Tretykó István alpolgármester: A sörfesztivál témája tavaly vetődött fel. Akkor színpad-bérletidíjat kért volna a szervező, erre mondták neki, hogy ezt az önkormányzat nem tudja anyagilag támogatni. Ezután állt elő idén az új ötlettel. Többször történt megbeszélés a témáról. Ő maga már kért elvi hozzájárulást az ügyben.

Kuti Henriett Margit jegyzői referens: De az önkormányzathoz semmilyen írásos kérelem nem érkezett be a szervező részéről. 

Kovács-Krutzler Adrienn képviselő: Hatodikán érkezett valamilyen levél ide, ha jól tudja. 

Dr. Boda Zsuzsanna jegyző: Hiába volt róla többször megbeszélés, az előterjesztés az a hivatalban készül. Elmondja, hogy voltak problémák, mert egyáltalán nem volt megfelelő, amit és ahogy a szervező kért. Mivel problémásnak látja a dolgokat, kéri, hogyha a testület megszavazza, hogy hozzájárul, abban az esetben a szerződés mai napi aláírását követően a területhasználati díjat azonnal be kell fizetnie, mert ha nem teszi, nem használhatja a területet. 

Takács Károly polgármester: Egyetért ezzel. Javasolja a képviselő-testületnek, hogy járuljon hozzá a Serfőző Sörfesztiválok Kft. képviseletében Kóczián László ügyvezető részére a Balatonvilágos 295/1 hrsz-ú önkormányzati tulajdonú ingatlan területén 500 m2 nagyságú területrészen Sörfesztivál lebonyolításához 2026. július 21. napjától 2026. július 27. napjáig terjedő időszakra a határozati javaslat szerinti díjszámítással mindösszesen bruttó 876.300,- Ft. területhasználati díj ellenében.
Javasolja továbbá, hogy a képviselő-testület hagyja jóvá a megállapodásban foglaltakat a határozat mellékletét képező tartalommal, annak aláírására hatalmazza fel a polgármestert és a jegyzőt. Egyben javasolja, hogy az önkormányzat részéről a kapcsolattartásra hatalmazza fel az alpolgármestert, mint a rendezvényért felelős személyt.
Továbbá kérje fel a GEVSZ intézményvezetőjét a szervezővel történő egyeztetésre, a terület és az infrastruktúra (WC és mosdók) biztosításával kapcsolatos intézkedések megtételére, valamint utasítsa az intézményvezetőt, hogy 2026. július 28. napján a terület ellenőrzését végezze el, és a terület megállapodás szerinti elhagyásának tényét jegyzőkönyvben rögzítse. Kéri, aki a javaslattal egyetért, kézfelemeléssel jelezze.

A szavazásban 6 fő vett részt.
A képviselő-testület 4 igen szavazattal, 0 nem szavazattal és 2 tartózkodással az alábbi határozatot hozza:

Balatonvilágos Község Önkormányzata Képviselő-testületének
163/2026. (VII. 21.) határozata
területhasználati kérelemről a 295/1 hrsz.-ú önkormányzati ingatlanra Sörfesztivál lebonyolítása céljából

Balatonvilágos Község Önkormányzata Képviselő-testülete megtárgyalta a „Területhasználati kérelem a 295/1 hrsz.-ú önkormányzati ingatlanra Sörfesztivál lebonyolítása céljából” tárgyú előterjesztést és a következő határozatot hozza:

[bookmark: _Hlk233193791][bookmark: _Hlk233194589]Balatonvilágos Község Önkormányzata Képviselő-testülete hozzájárul Serfőző Sörfesztiválok Kft. (8226 Alsóörs, Füredi u. 24. B 1/11.) képviseletében Kóczián László ügyvezető részére a Balatonvilágos 295/1 hrsz-ú önkormányzati tulajdonú ingatlan területén 500 m2 nagyságú területrészen Sörfesztivál lebonyolításához 2026. július 21. napjától 
2026. július 27. napjáig terjedő időszakra az alábbi területhasználati díj ellenében a közterületek használatáról és rendjéről szóló 10/2016. (VI. 28.) önkormányzati rendeletünk 1. melléklet 9. pont a), b), c) alpontja szerint, valamint a 10. pont c) alpontja szerint számítva: 
· 9. a): 20 db gasztronómiai egység x 20.000,- Ft/rendezvény = 400.000,- Ft
· 9. b): 5 db gasztronómiai egység x 30.000,- Ft/rendezvény = 150.000,- Ft
· 9. c): 10 db kézműves kiállító x 0,- Ft/rendezvény = 0,- Ft
· 10. c): sörpadok: 200,- Ft x 100 m2 x 7 nap = 140.000,- Ft 
Összesen nettó: 690.000,- Ft
690.000,- Ft x 0,27 Áfa = 186.300,- Ft, mindösszesen bruttó 876.300,- Ft.
[bookmark: _Hlk235177208]
A Képviselő-testület egyúttal jóváhagyja a megállapodásban foglaltakat a határozat mellékletét képező tartalommal, annak aláírására felhatalmazza a polgármestert és a jegyzőt. 
Egyben az önkormányzat részéről a kapcsolattartásra felhatalmazza az alpolgármestert, mint a rendezvényért felelős személyt.
Továbbá felkéri az Önkormányzat Gazdasági Ellátó és Vagyongazdálkodó Szervezete intézményvezetőjét a szervezővel történő egyeztetésre, a terület és az infrastruktúra (WC és mosdók) biztosításával kapcsolatos intézkedések megtételére. Valamint utasítja az intézményvezetőt, hogy 2026. július 28. napján a terület ellenőrzését végezze el, és a terület megállapodás szerinti elhagyásának tényét jegyzőkönyvben rögzítése.

Felelős: Takács Károly polgármester / megállapodás aláírása
	  Tretykó István alpolgármester / rendezvényért felelős
	  Kovács Tamás intézményvezető / terület átadás, átvétel
Határidő: 2026. július 21. / megállapodás aláírás, terület átadás
	    2026. július 28. / terület átvétel


6./ A Balaton Társasház villamosenergia ellátásának szabályossá tételi munkálataihoz szükséges előirányzat biztosítása
Előterjesztő: Takács Károly polgármester 
Előterjesztés a jegyzőkönyv melléklete.

Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. 

Kuti Henriett Margit jegyzői referens: 2024-ben az egyik lakás gázszerelési munkálatai során elfúrtak egy elektromos vezetéket, ekkor volt egy állítólagos egyeztetés az E.ON szakembereivel, akik jelezték, hogy problémás a ház vezetékezése. Ebben az épületben van az önkormányzatnak két lakása. A levelezésből látható a probléma a közös képviselővel. A törvényességi vizsgálatból ki kell a jegyzőt záratni, mert nem járhat el a jegyző, ha az önkormányzat a tulajdonos. 

Dr. Boda Zsuzsanna jegyző: A társasház ellen törvényességi felügyeleti eljárást kell indítani, de mivel mint jegyző érintett, ezért kijelölést kell kérni, hogy egy másik jegyző járjon el az ügyben. 

Kuti Henriett Margit jegyzői referens: Villanyszerelővel történt egyeztetés, aki elmondta, hogy valóban szükséges a munkát elvégezni. Úgy látta, hogy még mindig ez az olcsóbb megoldás, mintha a lépcsőházba kerülne elhelyezésre. Pillanatnyilag a pincében van az összes mérőóra. Ezt természetesen ki kell hozni, olyan helyre, ahol az E-ON-os szakember rögtön láthatja és az épületen kívül kell elhelyezni. 

Bartek Róbert képviselő: Előbb-utóbb a szabványosítást meg kell csinálni. A fő gondot az jelentheti, hogyha esetleg valami probléma keletkezik az egyik lakásnál, előfordulhat, hogy az egész épület áramellátást lekapcsolják. Addig pedig nem kapcsolják vissza újra, míg az előírásoknak megfelelően nem történik meg a szabványosítás. 

Takács Károly polgármester: Nincs több hozzászólás. Javasolja a képviselő-testületnek Balatonvilágos, 301/5 hrsz-ú Balaton Társasház villamosenergia ellátásának szabályossá tételéhez bruttó 1.400.000,- Ft előirányzat biztosítását. A döntés végrehajtásához szükséges előirányzatot az önkormányzat 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción a működési tartalék terhére biztosítsa. Kéri, aki a javaslattal egytért, kézfelemeléssel jelezze. 

A szavazásban 6 fő vett részt.
A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
164/2026. (VII. 21.) határozata
Balatonvilágos, 301/5 hrsz-ú Balaton Társasház villamosenergia ellátásának szabályossá tételéhez szükséges előirányzat biztosításáról

Balatonvilágos Község Önkormányzata Képviselő-testülete megtárgyalta a „Balatonvilágos, 301/5 hrsz-ú Balaton Társasház villamosenergia ellátásának szabályossá tételéhez szükséges előirányzat biztosítása” tárgyú előterjesztést és a következő határozatot hozza: 

A képviselő-testület Balatonvilágos, 301/5 hrsz-ú Balaton Társasház villamosenergia ellátásának szabályossá tételéhez bruttó 1.400.000,- Ft előirányzatot biztosít. 
A döntés végrehajtásához szükséges előirányzatot az önkormányzat 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción a működési tartalék terhére biztosítja. 

A képviselő-testület felhatalmazza a polgármestert a Balaton Társasház tájékoztatására a döntésről. 

Felelős: Takács Károly polgármester
Határidő: 2026. július 25. 


Takács Károly polgármester: Megköszöni a részvételt, a nyílt testületi ülést 9:05 órakor bezárja. 

